tomron87/hebrew-wikipedia-sentences-corpus huggingface dataset:
הצריכה השנתית בישראל עומדת על 2,500 טון, והיקף השוק כ-20 מיליון שקל.
ארצות הייבוא המרכזיות הן פרו (1,500 טון), אקוודור (670 טון) ובוליביה (300 טון).
נתון זה משקף עליה של פי 1.5 בצריכה במהלך 3 שנים בלבד.
קינגפישר (Kingfisher) הייתה אוניית מפרש עם מנוע עזר, ממעט ספינות הצי העברי המתהווה בימיו הראשונים.
עם עיקול הספינה על ידי משטרת המנדט נמכרה ליהודים ונרשמה תחת השם "ציפור הקרח" בנמל יפו שבפלשתינה-א"י כנמל בית, ופעלה בשנים 1932–1933. מאז נרכשה שימשה את בית הספר הימי יומי ואת "בית"ר הימית" ללימודי ימאות ושיט בשילוב דיג.
האונייה הייתה בבעלות ערבים שהשתמשו בה להברחת סחורה גנובה ונתפסה בידי שוטרי מכס המנדט הבריטי והועמדה למכירה.
היא נרכשה על ידי פעילים מהתנועה הציונית שגייסו כסף בקרב אמידי היישוב במטרה להקים צי עברי.
מאיר גורביץ, ראשון מייסדי האגודה הימית "זבולון" היה נחוש להכשיר ימאים עבריים ופעל לרכישתה.
האונייה נרשמה בשמה העברי 'ציפור הקרח'.
גורביץ סבר כי אוניית לימוד תייצר הכנסה עצמית מדיג תוך כדי לימודי תורת הימאות והשיט.
בחזונו ראה ימאים עברים מתפרנסים מהים, מייצרים מקומות עבודה נוספים, ותורמים בכך להתפתחותו הכלכלית של היישוב.
היה זה ניסיון להמשיך ולקיים את בית הספר הימי יומי של האגודה הימית 'זבולון'.
ציפור הקרח הועמדה לרשות תלמידי בית הספר עד שנסגר 'זמנית' מחוסר אמצעי מימון ובשל לחץ הפיכתו ל"מועדון שיט וספורט עממי עם בית ספר ערב לימאות".
רב החובל אריה באייבסקי, ממייסדי "זבולון", שימש בה כמפקד וכמורה לימאות ולשיט וכראש קבוצת הדיג כשותפו של גורביץ בכיבוש הים.
באייבסקי, שהיה בעל חזון להקמת צי עברי במזרח התיכון, היה רוסי שערק מחיל הים הרוסי בו שירת על אוניית הקרב אברורה ובהמשך, אחרי שרות על אונייה אחרת עלה ערק ולאחר תקופה עלה לארץ ישראל בה נישא והתגייר.
הוא ראה בכיבוש העבודה בים ניצול משאבי טבע שיביא לחיסכון גדול למשק העברי ביישוב, ולשחרור הסחר הימי העברי מתלותו בימאים ובכלי שיט זרים.
תחת פיקודו כאיש תנועת בית"ר, עסקה האונייה גם בהבאת מעפילים והפליגה הלוך ושוב בציר ביירות-חיפה-יפו.
ציפור הקרח הייתה בבחינת ניסיון הצלה של משימת כיבוש הים, אך לאסונם של היזמים ומפעילי האונייה, נשארה ברשותם רק חודשים ספורים ונטרפה בליל סערה על סלע אנדרומדה בחג פורים שנת 1933. על פי ההשערה לא נקשרה כיאות לרציף הנמל.
אחרים סבורים שחבלי הקשירה לרציף הותרו מהמעגן בנמל יפו בפעולת חבלה מכוונת.
קינדר בואנו (באיטלקית: Kinder Bueno; המילה הגרמנית "קינדר" פירושה "ילדים", ו"בואנו" בספרדית משמעו "טוב") הוא חטיף שוקולד שמיוצר על ידי חברת המזון האיטלקית פררו.
החטיף עשוי מוופל הממולא בקרם אגוזים ומצופה בשוקולד.
החטיף שמקורו באיטליה יצא לראשונה לשוק המקומי בשנת 1990 ומשווק כיום בכ-60 מדינות.
מאמצע שנות ה-90 שווק החטיף בחלק ממדינות אמריקה הלטינית (ברזיל, ארגנטינה ומקסיקו), מלזיה, ישראל ויוון.
בגרמניה וצרפת הוא שווק לראשונה רק בשנת 1999.
בשנת 2004 החלו בשיווקו גם בבריטניה ובקנדה.
בשנת 2019 החלה פררו לשווק את המוצר גם בארצות הברית, ובשנת 2021 הקף המכירות שם היה כ-167 מיליון דולר.
פררו הכריזה ב-2022 על פתיחת קו ייצור חדש לחטיף בעיר בלומינגטון באילינוי.
מדי שנה יוצאות סדרות מיוחדות של קינדר בואנו בארצות שונות, כגון קינדר שוקולד לבן וקינדר שוקולד מריר.
החטיף נמכר באריזות של שתי "אצבעות" ושל שלושה זוגות.
קינגפישר איירליינס הייתה חברת תעופה הודית שבסיסה הראשי בנמל התעופה של העיר בנגלורו.
החברה נוסדה בשנת 2004 והחלה את פעילותה במאי 2005 עם ארבעה מטוסי איירבוס A320 חכורים.
בחודש פברואר 2012 החברה פשטה רגל והפסיקה את הטיסות בהודו בגלל מצב כלכלי לא יציב.
צי המטוסים בעת סגירת החברה
קינדרלעך (ביידיש: "ילדים") הייתה להקת ילדים ישראלית שפעלה בין השנים 2005–2024.
הוקמה על ידי ישי לפידות ששימש כמנהל המוזיקלי והמפיק דוד פדידה.
הייתה פופולרית בעיקר במגזר הדתי, אך חלק משיריה פונים גם למגזר הישראלי הכללי.
הלהקה ספגה ביקורת בעיתונות החרדית, בטענה שהיא מהווה מודל של התקרבות לתרבות החילונית.
כמו כן הושמעה ביקורת על הכוריאוגרפיה המוחצנת של הלהקה, המזכירה אמנים כמו מייקל ג'קסון.
אלבום הבכורה של הלהקה יצא לאור בתחילת שנת 2006 זכה להצלחה גדולה ומכר אלפי עותקים, השיר הבולט מאלבום זה היה "משיח".
האלבום השני יצא בשנת 2012 ונמכר אף הוא באלפי עותקים.
בנוסף הוציאה הלהקה שני אלבומי dvd מהופעות חיות ברידינג 3 ובארצות הברית.
ביולי 2013 הוציאה הלהקה את אלבומה השלישי.
לאלבום נערך מופע השקה באולמי ראסל ברמת גן ובו התארחו אוהד מושקוביץ, ישי לפידות, ליפא שמלצר, שי אברמסון, בן סנוף, יוסי גרין, דניאל אהביאל ואיתן איים ששימש בעבר כחבר בלהקה.
במופע נחשפו שבעה חברים חדשים שהצטרפו ללהקה.
הלהקה השתתפה במחזמר "שירים ונפלאות בבית הכנסת", "שירים ונפלאות בבית הספר" ו"שירים ונפלאות בממלכת החלומות" שהועלו בחנוכה בשנים תשע"א–תשע"ט (דצמבר 2010–2019).
בין בוגרי הלהקה הבולטים ששימשו כסולנים: יונתן שינפלד ואבישי רוזן.
בין בוגרי הלהקה גם בני משפחות מוזיקליות שבהן זמרים ידועים במוזיקה החסידית, כמו אביאל פרנס (בנו של ישראל פרנס), ונתנאל זינגבום (אחיינם של הזמרים החסידיים מוטי ויעקב זינגבוים).
חבר הלהקה אליהו פנחסי מוכר גם ככוכב רשת באמצעות ערוץ היוטיוב שלו "מקריטה" העומד על 180,000 רשומים.
הלהקה מופיעה בישראל ובקהילות יהודיות ברחבי העולם וזוכה להצלחה.
כמו כן, הלהקה מופיעה בחתונות של בני העשירון העליון, לרוב מחו"ל, שבאים להינשא בישראל.
בערוץ הראשון שודר סרט דוקומנטרי בבימויה של הבמאית ליאת מר על הלהקה ובערוץ 24 שודר פרק בסדרה "זמר חתונות" של הלהקה.
הלהקה מחליפה את כל חבריה פעם בשלוש שנים לערך, במגמה של דיסק לכל מחזור ובדרך כלל שבעה חברים בכל קדנציה.
באוגוסט 2013 קנה פדידה את חלקו של לפידות בקינדרלך והפך למנהלה היחיד.
במאי 2017 סירבה הלהקה להתארח בתוכניתו של ליאור שליין "גב האומה" בערוץ 10 בעקבות טקסט מזלזל בחרדים.
בספטמבר 2017, הלהקה הופיעה במופע "Jerusalem in NewYork" שהתקיים באולם ה-"Master Theater" בניו יורק.
את המופע הפיק דוד פדידה, ובמופע הופיעו כל אמני הסוכנות FDD פרודקשיין.
בדצמבר 2017 התארחה הלהקה בתוכנית הסאטירה "ארץ נהדרת".
הם השתתפו פעם נוספת בפברואר 2020.
במרץ 2019 התארחה הלהקה בתוכנית "המתנחל" של הידוען חנוך דאום שעלתה ב-רשת 13, בתוכנית הלהקה שרה שיר שנכתב במיוחד לחבר הכנסת אבי גבאי ממפלגת העבודה.
השיר שהלהקה שרה היה פרודיה לשיר "ישראל מחכה לרבין".
בשנת 2024 הלהקה סיימה את פעילותה.
קינה רות רותהמר וייסבלי היא שחיינית עבר יהודיה-אמריקאית.
התמחתה בכל משחי החופשי מ-200 מטר ועד 1500 מטר.
קינה רותהמר נולדה בליטל רוק, ארקנסו.
היא התאמנה בסנטה קלרה, קליפורניה תחת המאמן ג'ורג' היינס, מועדון שבו שחו מספר אלופים אולימפיים כמו קלאודיה קולב, דיק רות', דונה דה וארונה, מארק ספיץ, דבי מאייר וקארן מו.
נוסף לכך, היא סיימה במקום השישי במשחה ל-400 מטר חופשי בתוצאה של 4:24.22 דקות.
בתחרות המבחן לאליפות העלם שנערכה בלואיוויל, קנטקי קבעה רותהמר במשחה ל-400 מטר חופשי שיא עולם חדש של 4:18.07 דקות.
באליפות העולם עצמה שנערכה בבלגרד, יוגוסלביה היא זכתה בשתי מדליות.
מדליית זהב במשחה ל-200 מטר חופשי בתוצאה של 2:04.99 דקות, לפני בבשוף (2:05.33 דקות) ואנדראה אייפה ממזרח גרמניה (2:05.52 דקות) ומדליית כסף במשחה ל-400 מטר חופשי בו החזיקה בשיא עולם כשקבעה תוצאה של 4:21.50 דקות, אחרי בת ארצה הת'ר גרינווד (4:20.28 קינה) ולפני קליגאריס (4:21.79 דקות).
נוסף לכך, היא סיימה במקום השישי במשחה ל-800 מטר חופשי בו החזיקה בשיא העולם כשקבעה תוצאה חלשה של 9:15.72 דקות.
רותהמר פרשה משחייה תחרותית שנה לאחר מכן בהיותה רק בת 17, עקב מיגרנות חזקות שתקפו אותה.
רותהמר קבעה 2 שיאי עולם.
רותהמר זכתה ב-12 תוארי אליפות ארצות הברית וקבעה 13 שיאים אמריקאיים.
בשנת 1973 זכתה רותהמר בתואר ספורטאית השנה של צפון אמריקה.
בשנת 1991 זכתה רותהמר להכלל בהיכל התהילה הבינלאומי של השחייה.
קינגספורד הוא פרוור בסידני, המנוהל על ידי עיריית רנדוויק (City of Randwick).
קינגספורד ממוקם כ-7 ק"מ דרומית מזרחית למרכז העסקים הראשי של סידני, והוא אחד מפרוורי הספר המערביים ביותר באזור הפרוורים המזרחיים.
מצפון הוא גובל בקנזינגטון, ממזרח ברוסברי, מדרום במארוברה ודייסיוויל וממערב בקוג'י וסאות' קוג'י.
הפרוור גובל מדרום בדרך גרדנרס עד המפגש עם שדירת אנזאק, ובמערב בשדירת אנזאק.
גבולו המזרחי של הפרוור הוא רחוב אבוקה.
קינגספורד היה בעבר כקנזינגטון דרום, ונקרא בשמו החדש על שם הטייס האוסטרלי הנודע סר צ'ארלס קינגספורד סמית בשל קרבת הפרוור לנמל התעופה של סידני.
בשנות ה-20 של המאה ה-20 החלה בנייה למגורים במקום, והפרוור אוכלס במהגרים ממוצא יווני, במיוחד קהילות שלמות שהיגרו מקסטלוריזו.
בשנות השבעים תוכנן לסיים בפרוור את קו הרכבת של הפרוורים המזרחיים, אך משיקולי תקציב קו הרכבת נעצר בבונדיי ג'נקשן.
קינגספורד הוא פרוור שינה, ומרבית הדרים בו נוסעים לבונדיי ג'נקשן או למרכז העסקים הראשי של סידני למטרות בילוי ותרבות.
בפרוור אוכלוסיית מהגרים גדולה, (מעל 45%, כאשר בכלל סידני רק שליש מהגרים) הכוללת סינים, אינדונזים ויוונים, ובהתאם נבנו בפרוור מספר כנסיות המשרתות את דתות הדרים בו, כגון הכנסייה היוונית אורתודוקסית והכנסייה הפרסביטריאנית האינדונזית.
צפונית לפרוור ממוקם קמפוס אוניברסיטת ניו סאות' ויילס.
קינגפין הוא דמות בדיונית של נבל-על המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת The Amazing Spider-Man #50 מיולי 1967, ונוצרה על ידי הכותב סטן לי והמאייר ג'ון רומיטה האב.
שמו האמיתי של הקינגפין הוא וילסון פיסק, ראש הפשע המאורגן בעיר ניו יורק.
הוא יריבם המושבע והמסוכן של גיבורי-העל דרדוויל, המעניש וספיידרמן, ומעסיקם של מספר גיבורי ונבלי על בולזאיי, דדפול ועוד.
דמותו של הקינגפין מבוססת על דמותו של קספר גוטמן, אותו גילם השחקן סידני גרינסטריט בסרט "הנץ ממלטה" משנת 1941.
דמותו של קינגפין מדורגת במקום העשירי ברשימת מאה נבלי העל הגדולים, לפי אתר IGN.
את דמותו בסרט הלייב אקשן "דרדוויל" גילם השחקן מייקל קלארק דאנקן, בעוד בסדרת הטלוויזיה "דרדוויל" שעלתה במאי 2015 מגלם את דמותו השחקן וינסנט ד'אונופריו.
ד'אונופריו שב לגלם את הדמות בסדרות הטלוויזיה "הוקאיי" (2021) ו"אקו" (2024), ומיועד לשוב ולגלם את הדמות בסדרה "דרדוויל: נולד מחדש".
קינגפין הופיע כנבל הראשי בסרט ספיידרמן: ממד העכביש שיצא ב-2018.
פיסק החל את דרכו כנער עני שחווה התעללות בידי חבריו לכיתה מאחר שהיה ילד שמן.
כאשר הוא סבל ללא הרף מהצקות של בריונים, הוא החליט לקחת את העניינים לידיו ולהתאמן בקרב מגע.
בעזרת כוחו החדש, הוא איים על הבריונים להצטרף לכנופייתו ופצח בדרך שתוביל אותו בסופו של דבר להיות אחד הפושעים המשגשגים ביותר בעיר ניו יורק.
הוא נמצא בידי ראש הפשע דון ריגולטו, שלקח אותו תחת חסותו כשומר ראש וכיד ימינו.
לבסוף, פיסק הרג את דון ריגולטו והשתלט על כנופייתו, מה שהפך אותו לאחד הפושעים החזקים והמשפיעים ביותר בעיר.
קינגפין נותר שליטו של העולם התחתון בניו יורק למשך הרבה זמן, אולם לא היה זה ללא מחיר.
הוא צבר לעצמו אויבים מכנופיות יריבות, ביניהם משפחת הפשע מאגיה וארגון הידרה המרושע - שחברו יחדיו כדי להפיל את פיסק ואת כנופייתו.
פיסק עזב ליפן ופתח בעסק לממכר תבלינים כדי לצבור מחדש את הונו.
הוא חזר לניו יורק ופתח במלחמת כנופיות מתוך מטרה להפיל את משפחת מאגיה משלטונה.
עולם הפשע היה נתון כמרקחה, וקינגפין שב ולקח את השליטה לידיו.
הוא ניסה לאגד לראשונה קואליציה של כנופיות ניו יורק לאחר ששמע שספיידרמן נעדר לכאורה, והורה על חטיפתו של ג'יי ג'ונה ג'יימסון, העורך הראשי של עיתון "הדיילי ביוגל".
אולם, תוכניתו נמנעה בעת העימות הראשון עם ספיידרמן.
בשעה שפיסק פעל כראש הפשע המאורגן, הוא התחזה לאיש עסקים עשיר ונדיב שתרם לצדקה.
הוא פגש בונסה, אותה נשא לאשה ולהם נולד בן, ריצ'רד פיסק.
ונסה לא ידעה על עיסוקו כפושע, וכאשר גילתה זאת איימה לעזוב אותו אם לא ינטוש את דרכיו האלימות.
הוא פרש באופן זמני מחיי הפשע ועזב עם משפחתו ליפן, אך כנופיות ניו יורק פיתו אותו לחזור במטרה לחשוף רמי דרג שהחזיקו במידע עליהן.
ריצ'רד פיסק לא גילה שאביו הוא פושע עד לאחר שסיים את לימודיו במכללה.
פיסק הצעיר הודיע להוריו על כוונתו לטייל ברחבי אירופה.
כמספר חודשים לאחר שעזב, הוריו גילו כי הוא נהרג בתאונת סקי משום שזעם על האמת אודות אביו.
למען האמת, ריצ'רד היה חי וקיים, ופעל כמנהיג כנופיה יריבה מתוך מטרה להפיל את אביו משלטונו.
לבקשתה של אשתו, פיסק נישל את עצמו מאימפריית הפשע שהקים במו ידיו.
בתקופה זו הוא שימש כמנהל סיעת ארגון הידרה בלאס וגאס.
הוא אולץ למסור מסמכים המפלילים את סגניו לרשויות החוק.
בעקבות כך, אשתו נחטפה בידי ראשי פשע ששמו חוזה על ראשו, והוא היה עד למותה לכאורה.
קינגפין חזר לחיי הפשע והשתלט מחדש על כנופיות ניו-יורק.
הוא שכר את בולזאיי בתור המתנקש האישי שלו, אותו שלח בעקבות דרדוויל.
קינגפין תמרן את דרדוויל בכך שגרם לו להילחם בארגון "היד".
הוא אף שכר את אלקטרה כמתנקשת שתעבוד עבורו.
קינגפין עזר לרנדולף צ'רי להיבחר לראשות העיר, אך נטש את מזימותיו כאשר דרדוויל מצא את ונסה בחיים, אם כי עם אמנזיה.
פיסק שלח את אלקטרה להרוג את פוגי נלסון, חברו של מאט מורדוק.
לאחר שבולזאיי הרג את אלקטרה, פיסק שוב שלח אותו להרוג את דרדוויל.
זמן מה לאחר מכן, קינגפין למד על זהותו הסודית של דרדוויל כאשר חברתו קארן פייג' - שהייתה מכורה לסמים - מכרה את המידע לסוחר סמים תמורת מנת סם.
בקשת הסיפור "דרדוויל: נולד מחדש", סוחר הסמים מכר את המידע לפיסק, שהשתמש במידע כדי להרוס את חייו האזרחיים והמקצועיים של מורדוק.
בהמשך, פיסק עצמו ניצל מניסיון התנקשות בידי הנבל קרוסבונז.
כתגובה, הוא שלח את בולזאיי להתנקש בחייו של מעסיקו של קרוסבונז, הגולגולת האדומה.
הניסיון נכשל, וקינגפין הביס את הגולגולת האדומה בקרב פנים אל פנים.
לאחר מכן, פיסק חבר למיליונר טקסני ופתח רשת טלוויזיה בכבלים משלו, אולם פעם נוספת התגלה כי משחקים בו וכי שותפיו לעסקים הם חברי הידרה.
דרדוויל גילה את הדבר מניק פיורי, מנהל סוכנות S.H.I.E.L.D, והפיץ את הבשורה בעולם התחתון כי הקינגפין הפך לבובה על חוט של הארגון הטרוריסטי, ובתוך שכך החליש את מעמדו.
כשפיסק נלחם בחזרה, ארגון הידרה גנב את שארית נכסיו והפציץ את בנייני המשרדים בהם ניהל את עסקיו, עם מסר ברור שאומר כי הוא פושע זוטר והם הכובשים.
עם נפילת האימפריה שלו, קינגפין עמד בפני הרשעה פדרלית, ודרדוויל הערים עליו כדי שילחמו פעם נוספת.
כשפיסק נותר שבור ומנוצח, הוא זכה לעלבון האולטימטיבי כאשר במקום שדרדוויל יהרוג אותו, הוא סלח לו על מעשיו הנפשעים.
פיסק שוחרר בערבות ולתקופת מה שימש כשליח עבור עובדיו הקודמים, אך הוא בחר להימלט על חייו ליפן, שם בנה מחדש את האימפריה שלו ולחם בקבוצת האקס-מן לפני ששב חזרה לניו-יורק.
הוא תמרן את מיה לופז לחשוב שדרדוויל הרג את הוריה בניסיון לגרום לה להורגו בעצמה.
אולם, תוכניתו נכשלה כאשר דרדוויל שכנע אותה בדבר האמת והיא ירתה בעיניו כנקמה, בכך מעוורת את קינגפין.
בסופו של דבר, פיסק איבד את האימפריה שלו לאחד מעובדיו, סמואל סילק, שעבד יחד עם בנו ריצ'רד פיסק על חוזה התנקשות רווי דמים בנוסח קיסר.
סמואל וריצ'רד השתמשו במצבו הנוכחי של פיסק כעיוור כדי לגייס תומכים למטרתם הזדונית.
בסוף קשת הסיפור, ונסה הרגה את ריצ'רד ונמלטה מהארץ עם שארית הונו של פיסק בזמן שהקינגפין החלים במדינה מזרח אירופאית ועבר השתלה כדי להשיב את ראייתו אליו.
פיסק חזר ונקם בסילק על ידי כך שריסק את ראשו.
הוא כמעט והצליח להשיג את ידו מחדש על האימפריה שלו, אך דרדוויל מנע זאת בעדו, וזה האחרון הכריז על עצמו הקינגפין החדש.
מאוחר יותר, פיסק יזם תוכנית לשחרורו ולצבירה מחודשת של הונו על ידי כך שנתן ל-FBI הוכחות כתובות שמורדוק הוא דרדוויל.
קינגפין רכש לעצמו אויבים בשעה ששהה בכלא, והוא הותקף ללא הרף בידי פושעים מארגוני "היד", "הידרה" וכנופיות שונות עמן ניהל עסקים בעבר.
ממשלת ארצות הברית הייתה נחושה להיפטר מפושע-העל העשיר, המסוכן והחלקלק, שהצליח להתחמק מרשויות החוק על ידי ניהול עסקים באופן חוקי.
פיסק, מצידו, הצליח לתמרן את ה-FBI לפצוע אנושות את דרדוויל ולספק להם DNA שלו.
הוא אומר לכתב "הדיילי ביוגל" בן יוריק לספק לרשויות את מקום הימצאה של האחות המטפלת בגיבורי-על פצועים, ולא - יסגיר אותו להם.
בסופו של דבר, קינגפין הצליח לגרום למאסרו של דרדוויל, אולם ה-FBI בגד בו ברגע האחרון ועצר גם אותו - ממקם אותו באותו כלא בו נמצא דרדוויל, בכך קיווה שהשניים יהרגו אחד את השני.
באופן אירוני, השניים שיתפו פעולה יחדיו כדי לשרוד מהומת אסירים שפרצה בכלא ואשר כוונה כנגדם.
המהומה פסקה כאשר בולזאיי - שנכלא אף הוא באותו מקום - ירה בקינגפין בפיקת הברך מתוך כוונה לפגוע במורדוק ומורדוק נמלט.
פיסק הופיע בסיפור "פשעי מלחמה" כחלק מאירועי מלחמת האזרחים, שבו הציע לאיירון מן הפחתה בעונשו תמורת מידע על מיקום בסיס המחתרת של קפטן אמריקה.
אולם, כאשר מצבו בכלא אוים על ידי שותפותו עם סטארק, פיסק בגד בו - הוא הפליל את איירון מן בכך שחשף את מפגשם של נבלי-על בראשותו של ראש פטיש כבסיסו של קפטן אמריקה, ומסר את המידע לאוונג'רס הסודיים במקום.
כמו כן, הוא שולח פקודה לחיסול ספיידרמן ואהוביו לאחר שאיירון מן משכנע את ספיידרמן לחשוף את זהותו בפומבי כאות תמיכה בחוק רישום העל-אנושיים.
צלף מנסה להתנקש בחייו של ספיידרמן, אך הוא מחטיא ופוגע בדודה מיי, דודתו של פיטר פארקר.
סימני ההתנקשות מובילים את ספיידרמן לכלא בו שוהה הקינגפין, שם הוא מכה בו ללא רחמים מול עיניהם של האסירים.
הוא מחליט לחוס על חייו, והשמועות פושטות מהר לעולם התחתון על השפלתו של הקינגפין.
ספיידרמן נשבע לנקום בקינגפין אם דודתו תמות.
בהמשך מתברר כי זכרונו של הציבור - כמו גם של קינגפין - אודות זהותו האמיתית של ספיידרמן, נמחק.
זמן מה לאחר מכן, מאט מורדוק חוזר לאמריקה לאחר ששמו נוקה מכל חשד, ומעניק לונסה את משאלתה האחרונה בכך שהוא לוקח על עצמו את המקרה של פיסק.
הוא מסיר מעליו את כל ההאשמות בתמורה לעזיבתו של פיסק את הארץ וויתור על אזרחותו האמריקנית.
למרות שההאשמות הוסרו משום שהעדויות לא היו קבילות בבית משפט, מורדוק דחה את המשפט כדי שפיסק לא יוכל להיות נוכח בהלווייתה של אשתו.
פיסק נראה לאחר מכן כשהוא מבקר את קברה של ונסה ומתאבל על מותה.
הוא חוזר באופן זמני לניו יורק כדי לסגור מספר קצוות שנשארו פתוחים.
הוא פוגש בחבורת Runaways, ומגלה להם כי הכיר את הוריהם, קבוצת האריות, משום ששלטו בלוס אנג'לס ביעילות רבה והוא מעולם לא ניסה להשיג בעלות על שטחם.
בקשת הסיפור "שובו של המלך", פיסק חוזר לניו יורק לאחר שניהל חיים רגילים במשך כשנה בכפר דייגים ספרדי.
הוא פוגש במרתה, אם לשניים, בה הוא מתאהב, והוא מנסה להתגבר על חיי הפשע שלו.
אולם, מרתה נרצחת בידי ליידי בולזאיי וארגון "היד", שמתקיפה אותו בברוטליות ופוצעת אותו בעזרת שתי חרבות קטאנה.
לשאלתו מדוע היא עשתה זאת, היא אומרת לו שדרדוויל מחזיק בתשובות.
במסעו לנקום בארגון "היד", קינגפין שואף להפוך לראש הארגון החדש ולהרוג את הירושי, מנהיג ארגון הנינג'ות אשר פקד על חיסולה של משפחתו.
אולם, הוא נעצר בידי דרדוויל, שהופך לראש הארגון במקום.
באירועי שלטון אפל, קינגפין כורת ברית עם ליידי בולזאיי במטרה לעצור את דרדוויל.
הוא מורה לליידי בולזאיי להתחזות כחברה בארגון "היד" ולהרוג שני שוטרים מושחתים ושופט, בכך להראות כאילו דרדוויל פקד על כך, ולגרום לנורמן אוסבורן לשלוח את בולזאיי כתגובה.
למרות שדרדוויל שורד את הקרב עם בולזאיי, קינגפין אומר לו שהוא נמצא בדיוק במקום בו הוא רוצה.
קינגפין גם גורם לקרוביו של דרדוויל להפליל את אוסבורן ובכך להוסיף ולחתור תחת מעשיו של האיש ללא פחד.
בקשת הסיפור "ארץ הצל", קינגפין פונה לעזרתם של איירון פיסט ולוק קייג' במטרה להפיל את דרדוויל.
הוא וליידי בולזאיי עורכים ריטואל המזמן את גוסט ריידר להתקיף את ארגון "היד".
לאחר שדרדוויל מופל משלטונו על ארץ הצל, קינגפין תופס את השלטון הן על ארץ הצל והן על ארגון "היד", והופך חזרה באופן רשמי לבוס העולם התחתון של ניו יורק.
באירועי "זמנים גדולים", קינגפין שוכר את הובגובלין החדש לגנוב ויברניום ממעבדות האופק, כשלאחריהם הוא זוכה לכוחות עכביש זמניים במהלך קשת הסיפור "אי העכביש".
לאחר ששמע על שיטותיו החדשות של ספיידרמן - דוקטור אוקטופוס בגופו של פיטר פארקר - בסיסו בארץ הצל מותקף בידי ספיידרמן.
בעת הבריחה, פיסק הורג את הכפיל סמדלי קורנפלד כדי להטעות את ספיידרמן.
בתחילת אירועי "מלחמות סודיות", וזאת במהלך ההתנגשות בין יקומי ארץ-616 לארץ-1610, פיסק כינס כמה וכמה נבלי-על לפני הסוף.
לפתע המעניש הופיע, וזאת כדי להרוג שיותר נבלים לפני מות כולם כתוצאה מההתנגשות.
לאחר אירועי "אימפריה סודית" של שנת 2017 והבסתו של ארגון הידרה, קינגפין מתמנה לראש העיר החדש של העיר ניו יורק, והדבר מוביל לאירועי "שלטון השטן".
לקינגפין אין כל כוחות על-אנושיים.
אולם, חזותו הגמלונית וכבדת הגוף מסתירה כוח פיזי רב.
הוא מסוגל להטיח אדם לצידו השני של החדר ולרסק איברי גוף במו ידיו.
בניגוד לדיעה הרווחת, מסת גופו מורכבת למעשה לגמרי משרירים, שפותחו לממדים עצומים בדומה ללוחם סומו.
הקינגפין מומחה באמנויות לחימה כסומו, ג'ו ג'וטסו והפקידו.
סימן ההיכר שלו הוא לפיתת "חיבוק הדוב".
קינגפין לובש שריון קוולאר מתחת לבגדיו, ונושא מקל הליכה בו מוסתר נשק מבוסס אנרגיה המסוגל לאייד אקדחים מטווח אפס.
בנוסף, הוא עונד חפתים מוסתרים המתיזים על אויביו גז מרדים.
כאשר הוא הפך לאויבו של דרדוויל, פיסק הסתמך יותר ויותר על כישוריו הטבעיים מאשר בשימוש בנשק מבוסס טכנולוגיה.
קינגפין הוא טקטיקן אומן ומאתגר מבחינה אינטלקטואלית.
הוא בוגר מכללה בתחום מדע המדינה, מיומן ביותר בנושאי ארגון מנהלתי.
בנוסף, הוא תככן ומרבה לתמרן את גיבורי-העל לעצור פושעים יריבים המפריעים לעסקיו.
קינואה היטומי (ביפנית: 人見 絹枝; 1 בינואר 1907 – 2 באוגוסט 1931) הייתה אתלטית יפנית, שיאנית עולם בריצת 100 מטר, בקפיצה לרוחק במשך 12 שנים ובקפיצה משולשת במשך 13 שנים.
היטומי הייתה האישה היפנית הראשונה שזכתה במדליה אולימפית.
בשנת 1923, כשהייתה בת 16 בלבד, קבעה הטומי שיא יפן בקפיצה לרוחק בתוצאה של 4.67 מטר, ובשנת 1925 קבעה בקפיצה משולשת שיא עולם חדש של 11.35 מטר.
במהלך תחרות בחודש מאי 1926 שיפרה את שיאה היפני בקפיצה לרוחק והעמידה אותו על 5.06 מטר, בהדיפת כדור ברזל בתוצאה של 10.39 מטר ובריצת 100 מטר משוכות בתוצאה של 15.4 שניות.
באוגוסט אותה השנה נערכו משחקי העולם לנשים בגטבורג, שוודיה.
בתחרות שנערכה בחרבין באוקטובר אותה שנה היא קבעה בקפיצה משולשת שיא עולם חדש של 11.62 מטר, שהחזיק מעמד 13 שנים.
בתחרות שנערכה בטוקיו במאי 1927 קבעה היטומי בקפיצה לרוחק מהמקום שיא עולם חדש של 2.61 מטר ובאוקטובר אותה שנה השוותה את שיא העולם בריצת 50 מטר בתוצאה של 6.4 שניות.
במאי 1928 היא קבעה בריצת 100 מטר שיא עולם חדש של 12.2 שניות ושיפרה בשנית את שיא העולם בקפיצה לרוחק בתוצאה של 5.98 מטר, שהחזיק מעמד 11 שנים.
היטומי נבחרה להיות האישה הספורטאית היחידה במשלחת היפנית לאולימפיאדת אמסטרדם (1928).
במשחקים עצמם לאחר שהודחה בחצי גמר ריצת ה-100 מטר, החליטה היטומי לקחת חלק בתחרות ריצת 800 מטר בה לא התחרתה מעולם.
היא זכתה במדליית כסף בתוצאה של 2:17.6 דקות, אחרי לינה רדקה מגרמניה שקבעה שיא עולם חדש של 2:16.8 דקות ולפני אינגה ינצל משוודיה (2:17.8 דקות) ובכך הייתה ליפנית הראשונה שזוכה במדליה אולימפית.
במשחקי העולם לנשים שנערכו בפראג, צ'כוסלובקיה בספטמבר 1930 זכתה היטומי ב-4 מדליות, 1 זהב, 1 כסף ו-2 ארד.
מדליית זהב בקפיצה לרוחק בתוצאה של 5.90 מטר, מדליית כסף בטריאתלון (100, גובה, כידון) בתוצאה של 194 נקודות ומדליות ארד בריצת 60 מטר בתוצאה של 7.8 שניות ובהטלת כידון בתוצאה של 37.01 מטר.
בחודש מרץ 1931 אושפזה היטומי עקב דלקת ריאות בבית החולים באוסקה, ובאוגוסט אותה השנה נפטרה.
קינגסמן: השירות החשאי הוא סרט פעולה וריגול קומי אמריקאי-בריטי אשר מבוסס על קומיקס באותו שם מבית Icon Comics, שנמצאת בבעלות מארוול קומיקס.
את הסרט ביים מת'יו ווהן ומככבים בו אנסמבל שחקנים כטארון אגרטון, קולין פירת', מארק סטרונג, מייקל קיין וסמואל ל.
הסרט מספר את סיפורו של ארגון ריגול חשאי בשם "קינגסמן", המגייס ילד רחוב מחוספס אך מבטיח, לתוכנית האימונים המאתגרת של הסוכנות, תחת חסותו של הסוכן המוכשר והוותיק הארי הארט.
באותו זמן צץ איום עולמי בדמותו של ולנטין, גאון מחשבים בעל מוח מעוות.
הסרט יצא לאקרנים בבכורה עולמית ב-29 בינואר 2015. בישראל יצא הסרט לאקרנים ב-12 בפברואר 2015 ב-IMAX, למרות שהסרט לא הומר לפורמט IMAX.
הסרט הפך לשובר קופות כאשר הצליח להכניס יותר מ-403 מיליון דולר.
הוא קיבל ביקורות מעורבות, אך זכה להצלחה מסחרית.
בעקבות הצלחת הסרט, סרט המשך, קינגסמן: מעגל הזהב, יצא לאקרנים ב-22 בספטמבר 2017.
הסרט נפתח במהלך משימה במזרח התיכון 1997, הסוכן החשאי הארי הארט, המכונה "גלהאד", לא הצליח למנוע את מותו של אחד מסוכניו, שקפץ על רימון שגלהאד לא הבחין בו, כדי להציל את שאר הסוכנים.
חדור רגשות אשם, הוא אישית מספק מדליית גבורה לאלמנתו של האיש ולבנו הצעיר, גארי "אגזי" אנווין, ומשאיר אחריו הבטחה כי אם אי פעם הם יזדקקו לעזרה, עליהם להתקשר למספר הטלפון שבגב המדליה ולהעביר את המסר הבא; "נעלי אוקספורד, לא נעליים מקושטות".
שבע עשרה שנים מאוחר יותר, מדען האקלים ג'יימס ארנולד נחטף על ידי אלמונים בראשות גאזל, רוצחת עם רגליים תותבות מצוידות בלהב קטלני, והמעסיק שלה, מיליארדר האינטרנט ריצ'מונד ולנטיין.
אחד מסוכניו של הארט, "לנסלוט", מנסה להציל את ארנולד אך נכשל כאשר נרצח בידי גאזל ונחצה לשניים באמצעות רגליה התותבות.
ולנטיין אשר מחכה מחוץ לביתו של ארנולד מכיוון שהוא רגיש לראות גופות ודם, לאחר שגאזל אישרה לבוס שלה להיכנס, הוא נפגש עם ארנולד והוא וגאזל לוקחים את המדען וחוטפים אותו.
ולנטיין, ידוע בנדיבותו, ממשיך להיפגש עם ראשי מדינות ואח"מים, שחלקם הופכים לנעדרים לאחר מכן.
הוא מודיע בתקשורת העולמית, על חלוקת כרטיסי SIM בעלי גישה חופשית לאינטרנט חינם לכל אוכלוסיית העולם, ולמעלה ממיליארד אנשים נענים להצעה.
לאחר מכן חוזרים ללונדון, אגזי הצעיר גדל וכעת הוא צעיר מובטל המתגורר עם אמו, אחותו למחצה התינוקת ואביו החורג המתעלל, ראש כנופיה מקומית.
למרות היותו אינטליגנטי ומוכשר, הוא עזב את האימון לחיל הנחתים המלכותי וחי חיים חסרי מטרה.
לאחר שנעצר על גנבת מכונית, אגזי מתקשר למספר על הגב של המדליה.
הארט מסדר את שחרורו ממעצר ומספר לו על קיומה של "סוכנות קינגסמן", סוכנות ביון סודית בה הארי וגם אביו המנוח של אגזי שמשו כסוכנים.
הסוכנות פועלת תחת מסווה בתוך חנות של חייטים.
בעקבות מותו של הסוכן לנסלוט, קינגסמן מחפשת סוכן חדש, ואגזי מסכים להצטרף לתוכנית האימונים התחרותית.
הוא מצטרף לקבוצה של מועמדים אחרים, ביניהם נערה בשם רוקסן.
הדרכת האימונים מנוהלת על ידי "מרלין", סוכן קינגסמן בכיר.
במשך האימונים המפרכים, המועמדים נושרים אחד אחד עד שאגזי ורוקסן מתגלים כשני המועמדים הסופיים שנותרו.
עם זאת, אגזי נכשל במבחן האחרון שלו, ורוקסן הופכת ללנסלוט החדש.
במהלך תקופה זו, קינגסמן כבר חוקרת את ולנטיין בנוגע להיעלמויות האח"מים.
הארט מגלה את מקום הימצאו של ארנולד.
שבב מושתל מתפוצץ בראשו של ארנולד, הורג אותו ופוצע את הארט.
הארט נפגע קשה, מחלים במשך שבועות ארוכים.
למרות זאת לא נרתע, כשחוזר לשגרת העבודה הוא מתחזה למיליארדר וסועד עם ולנטיין, שמסביר את דעותיו: האנושות דומה לווירוס, התחממות כדור הארץ שווה לחום, ולנטיין מתכוון לעשות משהו בקשר לבעיה לפני שהווירוס הורג את המארח.
הארט עוקב אחרי וולנטיין לכנסיית קבוצת השנאה בקנטקי ושם וולנטיין וגאזל עורכים בדיקה הרסנית וקטלנית של כרטיסי ה-SIM.
הם משדרים אות לכרטיסי ה-SIM של אנשי הכנסייה, ובכך גורמים לכל הנוכחים בכנסייה, כולל הארט, להפוך לאנשים אלימים וברוטליים ללא שליטה.
רק כמה נבחרים שנבחרו על ידי ולנטיין ראויים למגורים, ואלה קיבלו את השבבים נגד האות.
לאחר שחשף את תוכניתו, ולנטיין הורג את הארט.
אגזי, שהיה עד לכל האפיזודה דרך מסך מחשב בביתו של הארי, חוזר למפקדת קינגסמן, שם הוא מגלה שארתור, מפקד הסוכנות גם הוא אחד מהאח"מים הנבחרים של ולנטיין.
אגזי מצליח להתחמק מהרעלה שארתור מנסה עליו, כך שמצליח להפוך את התמונה וארתור מורעל בעצמו, כעת רק אגזי, רוקסן ומרלין נשארו כדי לעצור את התוכנית של וולנטיין.
על פי התוכנית של מרלין, רוקסן טסה בגובה רב באטמוספירה, כדי להשמיד את אחד מהלווינים ברשת של וולנטיין בעזרת טילים, וכך תקנה מספיק זמן כדי שמרלין יפרוץ למערכת שלו; ואילו אגזי ומרלין מתקיפים את הבונקר הסודי של וולנטיין אשר מלא בחיילים חמושים ברובים ונ"מ.
רוקסן משמידה את הלווין, ואגזי מצליח לפרוץ למערכת של וולנטיין אבל מיד נחשף, ונלחם את דרכו דרך כוחות הביטחון של ולנטיין בחזרה למטוס.
מרלין מפוצץ את שבבי הביטחון, והורג את כל מי שהיו חלק מתוכניתו של ולנטיין, אך לא וולנטיין עצמו וגאזל, שלא היו להם שבבים.
אגזי מגיע למשרדו של ולנטיין, שם, הוא נלחם ומביס את גאזל בעזרת הסכין המורעלת שבנעלו.
כל אותו הזמן, וולנטיין שידר את האות, ואנשים בכל רחבי העולם קיבלו תשדורת מכרטיסי ה-SIM שלהם והפכו לאלימים ואכזריים אשר הורגים אחד את השני ולמעשה הורסים כל דבר הנקרה בדרכם, ביניהם, אמו של אגזי אשר מאיימת להרוג את אחותו התינוקת.
ולנטיין ממהר כדי לשדר אות לכל האנשים בעולם כולו ולא רק לונדון ולהשמיד את מרבית האוכלוסייה של בני האדם, אבל הוא לא יודע שאגזי הביס את גאזל.
אגזי הורג את ולנטיין בכך שהוא לוקח את רגלה של גאזל שולף מתוכה להב חד ומשליך את הרגל היישר אל גופו של ולנטיין, ולנטיין אשר רגיש לראות דם, מקיא ולבסוף מת.
כך אגזי מציל את העולם לאחר שהוא משבית את המערכת.
אחרי הצלת העולם, כל האנשים בלונדון כולל אמו של אגזי חוזרים לקדמותם.
בסצנת אמצע הכתוביות - אגזי, עכשיו קינגסמן מלא, מגיע לפגוש את אמו, בבר השכונתי, ומציע לה בית יפה והזדמנות להתרחק מבן זוגה המתעלל ששמו דין.
שם השחקןשם הדמותהערותטארון אגרטוןגארי "אגזי" אנוויןנער רחוב מחוספס אשר נלקח בידי הארט תחת חסותו והופך לסוכן קינגסמן בכיר לצדו של הארט, רוקסן, מרלין וצ'סטר ובנוסף אביו היה גם הוא סוכן קינגסמן בכיר.
גאזל היא האנטגוניסטית המשנית של הסרט.סמואל ל.
ג'קסוןריצ'מונד ולנטייןטייקון טכנולוגיה עשיר במיוחד, אשר רוצה להשמיד את מרבית אוכלוסיית בני האדם באמצעות כרטיסי ה-SIM שהוא מחלק, ובכך הוא הופך את האנשים בעולם כולו לאלימים וברוטליים.
מטרתו הנוספת להנהיג את הניצולים כדי "לשנות את העולם", ובנוסף להשמיד את סוכנות קינגסמן.
אחראי למותו של הסוכן הארט.
לוולנטיין יש רגישות רבה לצפות בגופות ודם.
ולנטיין הוא הנבל הראשי של הסרט.
הפקת הסרט הוכרזה בסוף אוקטובר 2012 כשמת'יו ווהן פרש מעבודת הבימוי על אקס-מן: העתיד שהיה, כדי לעבד את ספר הקומיקס של מארק מילר "השירות החשאי".
במארס 2013 פוקס המאה ה-20 אישרו את ההפקה וציינו את 14 בנובמבר 2014 כתאריך צאת הסרט לאקרנים.
באוגוסט אותה שנה ההפקה יצאה לדרך.
קולין פירת' לוהק לתפקיד ראשי באפריל 2013, וביוני דווח שלאונרדו דיקפריו ניהל מגעים לגילום הנבל, אך לבסוף סמואל ל.
הליהוקים לשאר התפקידים הושלמו בסוף 2013.
הצילומים החלו ב-6 באוקטובר 2013 במחוז סארי באנגליה והושלמו במאי 2014.
הסרט קיבל ביקורות די משובחות ואף זכה להצלחה מסחררת ברחבי העולם.
הסרט נחשב לשובר קופות כאשר הצליח לגרוף 414.4 מיליון דולר לעומת תקציב ההפקה שלו: 81 מיליון דולר.
את המוזיקה לסרט כתבו והלחינו הנרי ג'קמן ומתיו מרגסון, שעבדו גם כמלחיני המוזיקה בסרט "קיק אס", שגם הוא בוים בידי מתיו ווהן.
אלבום מוזיקלי נוסף של הסרט יצא לאור, וכולל שירים של מגוון אמנים, ביניהם איגי אזאליה.
בעקבות הצלחתו האדירה של הסרט, הצהירו מתיו ווהן ומארק מילר כי יהיה סרט המשך אילו הסרט יופיע בטבלת שוברי הקופות הגדולים ביותר בכל הזמנים.
ווהן הביע עניין בבימוי סרט ההמשך.
בנוסף ציין ווהן גם כי הוא מקווה שקולין פירת' ישוב לסרט ההמשך למרות שדמותו מתה.
מארק סטרונג מעוניין גם הוא לשוב לסרט ההמשך.
חברת פוקס המאה ה-20 הכריזה כי סרט ההמשך עדיין בשלבי יצירה ועבודה, אבל עדיין לא ברור כעת אם מתיו ווהן ישוב לביים את הסרט.
ב-21 באוקטובר 2015 פורסם כי ההמשך ייצא ב-16 ביוני 2017 וייקרא "Kingsmen: The Golden Circle" (קינגסמן: מעגל הזהב) שצילומיו החלו באפריל 2016. טארון אגרטון, קולין פירת', מארק סטרונג וסופי קוקסון שבים לגלם את דמויותיהם.
בנוסף לוהק פדרו פסקל לגלם דמות בסרט.
קִינָה הייתה עיר מקראית בנגב, אשר נכללה בתחום נחלת שבט יהודה.
העיר נזכרת בתנ"ך ברשימת ערי שבט יהודה בנגב: .
במקור ארכאולוגי בן התקופה, נזכר שמה של העיר במכתבי ערד, לצד ערד ורמת נגב.
יש הקושרים את שמה של העיר לבני שבט הקיני שישבו בנגב, ויש הסבורים כי שמו של היישוב הקדום השתמר בוואדי אלקיני (נחל קינה) שבצפון מזרח הנגב, למרגלות חורבת עוזה.
מנגד, יש הסבורים כי מקומה של העיר היה באתר ח'רבת טיב, כ-5 ק"מ צפונית לערד, בו נמצאו שרידי יישוב ומצודה.
פסטיבל הקולנוע קינוטאבר היה פסטיבל קולנוע שנערך בעיר הנופש סוצ'י שבדרום רוסיה.
הפסטיבל נערך לראשונה בקיץ 1990, ומאז הוא נערך מדי שנה בחודש יולי, מלבד במספר מקרים יוצאי דופן, עד שנת 2021
הפסטיבל, הסגור לקהל הרחב, זוכה לתשומת לב רבה מהתקשורת הרוסית, ועקב כך פוקדים אותו כוכבי קולנוע רבים.
מפיקים רבים משיקים בו את סרטיהם החדשים ומנסים למכור אותם למפיצים.
פרס בקטגוריית פסקול הסרטים מוענק על שמו של המלחין מיכאל טריברדייב.
זהו אחד מפסטיבלי הקולנוע החשובים בקולנוע הרוסי.
עד 2011 הוענקו פרסים רק לסרטים מתוצרת הפדרציה הרוסית, אך באותה שנה הוסרה המגבלה הגאוגרפית ולמעשה כל סרט בשפה הרוסית יכול לקבל פרס ולהיות מוצג בפני באי הפסטיבל.
בנוסף, הותר להציג בפסטיבל גם סרטים בשפות זרות, אך בתנאי שרוסיה היא אחת המדינות המפיקות של הסרט.
כך קרה שבשנת 2017 הוצג סרטו של רזו גיגיניישווילי מגאורגיה "בני ערובה", שרוסיה, יחד עם פולין וגאורגיה, הייתה אחת המדינות המפיקות, אך הסרט דובר גאורגית.
הסרט זכה בפרס הבימוי הטוב ביותר.
הפסטיבל הראשון לסרטים עצמאיים בברית המועצות התקיים לראשונה באפריל 1990 בפודולסק שבמחוז מוסקבה.
ב-1991 נערך הפסטיבל בעיר הנופש סוצ'י, ומאז הוא התקיים בה מדי שנה כאשר הפסטיבל האחרון התקיים בשנת 2021.
פרס גורין לתסריט הטוב ביותר (Приз им.
פרס טריברדייב לפסקול הטוב ביותר (Приз им.
קינגסמן: מעגל הזהב הוא סרט פעולה וריגול קומי אמריקאי-בריטי אשר מבוסס על קומיקס באותו שם מבית Icon Comics, שנמצאת בבעלות מארוול קומיקס.
את הסרט ביים מת'יו ווהן ומככבים בו אנסמבל שחקנים כקולין פירת', ג'וליאן מור, טארון אגרטון, מארק סטרונג, האלי ברי, אלטון ג'ון, צ'נינג טייטום וג'ף ברידג'ס.
הסרט מהווה סרט המשך לסרט משנת 2014 קינגסמן: השירות החשאי, אשר מבוסס על קומיקס באותו השם, מאת דייב גיבונס ומארק מילר.
בדומה לסרט הראשון, התסריט נכתב על ידי ווהן וג'יין גולדמן.
המטה של ארגון הריגול החשאי "קינגסמן" נהרס, וסוכניו הנותרים נאלצים לשתף פעולה עם מקביליהם האמריקאים, "סטייטסמן" בהפלת ארגון פשע בינלאומי האחראי לכך, בשם "מעגל הזהב".
הסרט יצא לאקרנים בבריטניה ב-20 בספטמבר 2017 וב-22 בספטמבר בארצות הברית ובישראל, גם בגרסת איימקס ובתלת מימד.
סוכני הקינגסמן יוצאים לארצות הברית על מנת לשתף פעולה עם מקביליהם האמריקאים בארגון סטייטסמן, לאחר שמטה הקינגסמן הופצץ על ידי סינדיקט פשע בשם "מעגל הזהב".
שם השחקןשם הדמותהערותטארון אגרטוןגארי "אגזי" אנוויןסוכן קינגסמן בכיר והגיבור הראשי.קולין פירת'הארי "גלהאד" הארטסוכן קינגסמן ותיק אשר לוקח את אגזי תחת חסותו.מארק סטרונגמרליןאיש קינגסמן בכיר אשר משמש כאיש הטכנולוגיות והמחשבים.ג'וליאן מורפופי אדמסאשת עסקים.
עומדת בראש ארגון הפשע הבינלאומי "מעגל הזהב"האלי בריג'ינג'ר איילסוכנת סטייטסמן.
אשת המחשבים והטכנולוגיהצ'נינג טייטוםטקילהסוכן סטייטסמן המשתף פעולה עם אגזיג'ף ברידג'סשמפניה "צאמפ"סוכן ותיק, ראש הסטייטסמןפדרו פסקלג'ק דניאלס / ויסקי
סמוך ליציאתו לאקרנים של קינגסמן: השירות החשאי, מארק מילר ומת'יו ווהן הכריזו על כוונתם לעבוד על סרט המשך במידה והסרט הראשון יכניס היטב בקופות.
ווהן אף הוסיף כי הוא מקווה שפירת' ישוב לגלם את דמותו בסרט, לאחר דיווחים שטענו שהוא לא ישוב לסרט ההמשך.
ב-29 באפריל 2015, אולפני פוקס המאה העשרים הכריזו שהסרט השני בשלבי הפקה.
ב-11 ביוני אותה שנה ווהן אמר ליאהו שהוא החל בכתיבת תסריט ושהוא ישוב לביים את הסרט.
בספטמבר מילר פרש מצוות ההפקה.
באותו חודש דווח שאגרטון חתם על חוזה לגלם את רובין הוד בסרט רובין הוד, במה שצפוי להתנגש עם לוח הזמנים לצילומי סרט ההמשך.
ברם, באוקטובר נודע שהסרט על רובין הוד יצולם מיד לאחר סיום הצילומים על קינגסמן, שצילומיו תוכננו להתחיל באפריל 2016.
בפברואר 2016 ג'וליאן מור הצטרפה לצוות השחקנים, על מנת לגלם את נבל הסרט.
ווהן חשף באותו החודש שהסרט ייקרא "קינגסמן: מעגל הזהב" (Kingsman: The Golden Circle).
ב-8 באפריל אותה שנה לוהק פדרו פסקל.
באותו יום פורסמה כרזה ראשונית ובה למעשה אושרה הופעתו של קולין פירת' בסרט.
צ'נינג טייטום ואלטון ג'ון לוהקו לתפקידים בסרט ביוני,
ואילו ג'ף ברידג'ס צורף לצוות שחקנים במאי 2016.
צילומי הסרט יצאו לדרך ב-15 במאי 2016 בברמינגהאם, בריטניהונערכו גם באולפני ליבסדן, שבבעלות אולפני האחים וורנר.
הצילומים הושלמו ב-13 בספטמבר 2016. צילומי השלמה נערכו גם בדצמבר 2016 בלונדון.
ב-20 ביולי 2017, פוקס שחררו סרטון אנימציה קצר ובו אגזי וארצ'ר (מסדרת הטלוויזיה ארצ'ר) מופיעים יחדיו.
ווהן הודיע כי הוא וגולדמן מתכננים סרט שלישי בסדרה.
הגיבור הראשי של שני הסרטים הראשונים, אגזי, לא ישתתף בו.
ביוני 2018 הודיע מתיו ווהן כי סרט פריקוול בשם "קינגסמן: המשחק הגדול" נמצא בפיתוח, וציין כי העלילה תתרחש בתחילת המאה ה-20 ותתאר את היווצרות סוכנות הריגול קינגסמן וכי הפרויקט יצולם זה לצד זה עם "הסרט השלישי בסדרת קינגסמן".
ב-22 בדצמבר 2021 יצא הסרט לאקרנים בארצות הברית.
קינדיו (בספרדית: Quindío) הוא אחד מ-32 המחוזות של קולומביה.
המחוז נמצא במרכז קולומביה והוא גובל במחוזות ריסרלדה בצפון, טולימה במזרח וואיה דל קאוקה במערב.
המחוז משתרע על שטח של 1,845 קמ"ר.
במחוז מתגוררים כ-570 אלף תושבים (הערכה ל-2017).
בירת המחוז היא העיר ארמניה.
בתקופה הפרה-קולומביאנית האזור היה מיושב על ידי שבטי ילידים שונים כמו הקימבאיה.
לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור שויך לפרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות).
ההתיישבות הלא-ילידית באזור החלה רק באותה תקופה על ידי חקלאים מאזור אנטיוקיה.
ב-1905 פוצל מקאוקה מחוז קלדס המקורי שכלל את שטחי מחוזו קלדס, ריסרלדה וקינדיו המודרניים.
התושבים המקומיים רצו להתפצל מהמחוז, אך לא הצליחו בכך בעשורים הראשונים לקיומו.
בסופו של דבר ב-1 ביולי 1966, בתקופת נשיאותו של גיירמו לאון ולנסיה, המחוז פורק ובמקומו נוצרו מחוזות קלדס ריסרלדה וקינדיו.
המחוז הוא אחד המרכיבים של ציר מגדלי הקפה הקולוביאני, מרכז תעשיית הקפה של קולומביה.
מלבד הקפה, יש בקינדיו גם גידול של בננה וכן תעשיית תיירות ענפה הכוללת בין היתר את פארק הקפה הלאומי ברשות המקומית של מונטנגרו.
עמק קוקורה הממוקם במחוז מהווה אתר תיירותי חשוב.
שם שם בספרדית מספר רשויות מקומיות קפיטל Capital3 קורדיירנה Cordillerana3 פריה Fría2 נורטה Norte1 ואיה Valle3
חואקין סלבדור לוואדו תחון (בספרדית: Joaquín Salvador Lavado Tejón, שהיה ידוע בשם קינו (Quino); 17 ביולי 1932 – 30 בספטמבר 2020) היה מאייר מארגנטינה.
עבודתו הידועה ביותר היא רצועת הקומיקס "מפאלדה", שפורסמה במקור בין השנים 1964 ו-1973.
קינו נולד במנדוסה, ארגנטינה ב-17 ביולי 1932. הכינוי קינו ניתן לו בילדותו כדי להבדיל בינו לבין דודו, המאייר חואקין, שהצית בו את הרצון לאייר בגיל מוקדם מאוד.
בשנת 1945, אחרי מות אמו, קינו החל ללמוד בבית הספר לאמנויות של מנדוסה.
אביו נפטר זמן קצר לאחר מכן, כאשר קינו היה בן 17. הוא נשר מבית הספר, בכוונה להפוך למאייר קומיקס מקצועי.
את עבודתו הראשונה מכר בסמוך לכך.
הוא ניסה למצוא עבודה במגוון בתי הוצאה לאור של בואנוס איירס, אך ללא הצלחה.
בשנת 1954, לאחר שמילא את חובת השירות הצבאי, הוא התיישב בבואנוס איירס.
ב-1954 החל לפרסם באופן קבוע במגזינים: Rico Tipo , Tía Vicenta , ו- Dr.
זמן קצר לאחר מכן הוא החל לאייר לפרסומות.
האוסף הראשון שלו: Mundo Quino, יצא לאור בשנת 1963, לאחר שחברת מכשירי החשמל הביתיים מנספילד הזמינה ממנו מספר פרסומות מאוירות ועבורם הוא יצר את הדמות של מפאלדה.
קמפיין הפרסום לא יצא לפועל בסופו של דבר, אך הטור הראשון של Mafalda יצא לאור במגזין Leoplán , ואז טור הקומיקס של מפאלדה החל להתפרסם באופן קבוע בשבועון Primera Plana שעורכו היה חבר קרוב של קינו.
בין 1965 ו-1967, פורסם הטור בעיתון El Mundo בארגנטינה.
אחרי שהתפרסם הקובץ הראשון שלו, התחילו לפרסם את יצירותיו בארצות אחרות, ביניהן: איטליה, ספרד (שם הצנזורה הכריחה לתייג את היצירות כ"למבוגרים בלבד"), ופורטוגל.
לאחר שהפסיק ליצור טורים נוספים של מפאלדה ביוני 1973, עקב חוסר ברעיונות נוספים, כהגדרתו, קינו עבר למילאנו ושם הוא המשיך לאייר ולהפיץ דפי הומור.
בשנת 1979 נבחרה דמותה של מפאלדה כדמות הייצוגית של הוועידה לשלום הילד של יוניצ"ף.
בשנת 2008, במסגרת התוכנית החדשה של קירות אמנות בתחנות הרכבת התחתית של בואנוס איירס, בוצע קיר של אריחים עם הדמויות מתוך מפאלדה במסדרון המחבר את תחנות פרו והקתדרלה.
בשנת 2009 השתתף עם טור חדש של Mafalda ב-El mundo מיוחד שיצא לרגל "200 שנים של הומור גרפי", שאורגן על ידי המוזיאון לציור ואיור והוצג במוזיאון אדוארדו סיוורי בבואנוס איירס.
בפברואר 2013 הושקה אפליקציה למכשירי אייפד עם ספרים אינטראקטיביים של מפלאדה.
מאוחר יותר נוצרו גרסאות לאנדרואיד ולקינדל.
ב-21 במאי 2014 זכה בפרס נסיך אסטוריאס לתקשורת ומדעי הרוח.
הגיבורים של קינו נטו להיות אנשים רגילים, אף על פי שהוא לא ויתר על סצנות סוריאליסטיות או אלגוריות (לדוגמה: שוטרים שזורקים ואליום לתוך פיות פתוחות של המפגינים).
התוכן של מפאלדה נטה להיות יותר מוכר וקרוב ובו זמנית יותר בוגר מאשר רצועות קומיקס דומות.
הוא הדגיש, לדוגמה, את דאגתה של מפאלדה לפוליטיקה העולמית או את האובססיה של מנוליטו (אחד החברים של מפאלדה) לגבי כסף.
למרות זאת, הקוראים בכל זאת יכלו לראות דמויות אלו כמו ילדים אמיתיים עם הורים אמיתיים, ולא כ"מבוגרים בגוף של ילד".
ההומור של קינו לא התיימר להצחיק את קוראיו לשם הצחוק גרידא, אלא להעביר ביקורת על מצב העולם ולהביא לתודעה מצבים אבסורדיים.
ההומור של קינו היה בדרך כלל מריר, ואפילו ציני, שקע לעיתים קרובות בסבל ובאבסורד של המצב האנושי, ללא גבולות של מעמדות.
לכן, זה גרם לקורא להתמודד עם בירוקרטיה, שגיאות של רשויות ומוסדות חסרי תועלת או צרי אופקים.
ללא ספק - קינו השתמש בטורי הקומיקס שלו כדי לשלוח מסרים בעלי תוכן חברתי לקוראים שלו.
עוד משאב טיפוסי שלו היה צמצום מצבים מוכרים עד כדי אבסורד.
לעיתים קרובות, הבדיחות חיפשו את החיוך כאמצעי להתעמת עם המציאות הקשה.
מיקוד פסימיסטי זה על המציאות לא מנע מהסיפורים שלו להיות מלאי רוך, שהביעו סימפתיה עמוקה לקורבנות החפים מפשע של החיים (עובדים, ילדים, עקרות בית, פנסיונרים, אומנים) בלי להסתיר את חסרונותיהם ומגבלותיהם.
אבל אפילו בקריקטורות של אנשי ממסד מדכאים וביורוקרטים חסרי רגשות הוא הביע אהדה מסוימת כלפיהם, בהיותם קורבנות של הטיפשות שלהם עצמם.
המבט של קינו היה ככל הנראה תוצר של התהפוכות שאירעו בארגנטינה החל משנות ה-60 של המאה ה-20. התערובת של פסימיות והומניזם הייתה כנראה אחת הסיבות העיקריות להצלחתו הגדולה ברחבי אמריקה הלטינית וברחבי העולם.
קינו נפטר ב-30 בספטמבר 2020 משבץ מוחי, בן 88 במותו.
הרשימה הבאה כוללת רק את היצירות שפורסמו במקור בארגנטינה; מהדורות של מדינות אחרות הן וריאציות של מהדורות המקור.
יצירתו הידועה ביותר, מפאלדה, נוצרה במקור כפרסומת למכונות כביסה.
קינו ניסה להשאיר זאת כך אבל הקריקטורה כבר תפסה חזק בקהל, ופרצה את גבולות הפרסומת.
עשר שנים עם מפאלדה (1991)
מפאלדה וחברים 1 (אנגלית, 2004)
מפאלדה וחברים 2 (אנגלית, 2004)
מפאלדה וחברים 3 (אנגלית, 2005)
מפאלדה וחברים 4 (אנגלית, 2006)
מפאלדה וחברים 5 (אנגלית, 2007)
מפאלדה וחברים 6 (אנגלית, 2008)
מפאלדה וחברים 7 (אנגלית, 2009)
מפאלדה וחברים 8 (אנגלית, 2010)
חזקים, יהירים וחסרי אונים (1989)
חרוזים ושינויים אחרים (1995) (רק האיורים; הטקסטים נכתבו על ידי חורחה טימוסי)
בספרד (נעשו בשיתוף האנימטור הקובני חואן פאדרון)
קינוסקופיו (1986–1988), מבוסס על רעיונותיו וציוריו של קינו
דקל הזהב בסלון הבינלאומי של ההומור בבורדיגרה, איטליה, 1978
קריקטוריסט השנה ב-1982, הוענק על ידי עמיתיו
פרס קונקס פלטינה בתחום אמנות חזותית - הומור גרפי 1982 ו-1992
אזרח כבוד ומפתח העיר מנדוזה ב-1988
פרס מקס ומוריץ לקומיקס הבינלאומי הטוב ביותר, על מפאלדה, הוענק על ידי הסלון הבינלאומי השלישי לקומיקס של Erlangen בשנת 1988
פרס צלחת הכסף של התאחדות היזמים בתחום המסעדנות במדריד, 1997, בזכות תרומה ליוקרה והפצה של הגסטרונומיות
המאסטר של אמנות על ידי משרד התרבות של ממשלת העיר של בואנוס איירס ב-1998
פרס זכויות האדם של בני ברית ב-1998
פרס Haxtur למחבר שאנו אוהבים, 2000, בסלון הבינלאומי לקומיקס של נסיך אסטוריאס
פרופסור לשם כבוד של ההומור על ידי אוניברסיטת Alcala de Henares (ספרד) בשנת 2000
פרס אמריקה הלטינית להומור גרפי Quevedos, בשנת 2000
פרס לקריקטורה "קטרינה", הוענק על ידי יריד הספרים הבינלאומי של גואדלחרה ב-2003
אזרח כבוד של בואנוס איירס ב-2004
אביר מסדר איזבל הקתולית ב-2005
אזרח כבוד של Guaymallén ב-2005
קרן הנסיך קלאוס לתרבות ופיתוח בשנת 2005
דוקטור לשם כבוד של האוניברסיטה הלאומית של קורדובה בשנת 2006
פרס אקסטרמדורה ליצירה הטובה ביותר בקריירה האמנותית של מחבר איברו-אמריקאי ב-2007
פרס Konex - ציון הקריירה ב-2012
עיטור לגיון הכבוד של הרפובליקה הצרפתית 2014
פרס נסיך אסטוריאס לתקשורת הפקולטה למדעי הרוח, 2014
מאי 2014: ציון לשבח "סנטור דומינגו פאוסטינו סרמיאנטו", הוענק על ידי הקונגרס של האומה הארגנטינית.
מסדר אמנותי ותרבותי פבלו נרודה בצ'ילה, 2015
קינגסמן הוא זיכיון בריטי-אמריקאי המבוסס על הרפתקאותיהם של סוכני קינגסמן, ארגון סודי בדיוני.
זה התחיל בשנת 2012 עם הקומיקס מבית מארוול "השירות החשאי", שאחריו יצאו לו שני המשכונים: "קינגסמן: היציאה הגדולה" "וקינגסמן: היהלום האדום", שיצאו לאור ב-2017 וב-2018. הסדרה מותגה מחדש לאחר שחרורו לאקרנים של העיבוד הקולנועי של "השירות החשאי".
הסדרה נוצרה על ידי מארק מילר ודייב גיבונס כאשר סדרת הקומיקס מתרחשת ביקום המשותף שיצר מארק מילר, "יקום מילר"; עם חטיפות סלבריטאים המתרחשים "בקינגסמן":' חלק 1", שכולל רפרנסים ל"קיק אס 3".
"קינגסמן: השירות החשאי", בבימויו של מתיו ווהן ונכתב על ידי ג'יין גולדמן, יצא בפברואר 2015. בסרט כיכבו קולין פירת', טרון אגרטון, מייקל קיין, סמואל ל.
ג'קסון, מארק סטרונג, סופי קוקסון, סופיה בוטלה, ג'ק דוונפורט ומארק המיל.
סרט המשך לסרט זה, שכותרתו ""מעגל הזהב"", יצא בספטמבר 2017. סרט פריקוול לסדרה יצא ב 2021 תחת השם "קינגסמן: ההתחלה".
סרט המשך נמצא בפיתוח והזיכיון אמור להתרחב לטלוויזיה עם סדרה מוגבלת בת שמונה שעות.
פורסמו גם עיבודים לספרים ומשחקי וידאו מאז 2012. נכון לפברואר 2022, סדרת הסרטים הכניסה קרוב למיליארד דולר בקופות.
"קינגסמן" הייתה חנות חליפות מחוייטות בלונדון, שבשלב מסוים נרכשה והפכה לבסיס סוכנות ביון פרטי.
הסוכנות הוקמה בעקבות מלחמת העולם הראשונה.אופי הסוכנות הוא על בסיס קדושת ה"ג'נטלמניות": - כל הסוכנים בלבוש מכובד, משתמשים לרוב בנשק-מטריה ולא באקדח, ומתנהגים כמו בריטים מכובדים.
בעקבות המודרנה הארגון משתמש הרבה בטכנולוגיה חדשנית כגון שעוני-פעולה חדשניים ונשקים בדיוניים וכן משקפיים (כעין משקפי VR) עם טכלוגיה מיוחדת שמקבל כל סוכן.
סרט ראשון - קינגסמן: השירות החשאי
הסרט הראשון בסדרה מתרחש בתקופת זמן של שנתיים מ-2014 עד 2015 ומגולל את סיפורו של גארי "אגזי" אנווין, שנכשל במבחני הקבלה לחיל הנחתים הבריטי ונקרא על ידי הארי הארט להתגייס לארגון הקינגסמן, סוכנות ביון חשאית שבה שירת אביו המנוח של אגזי.
הארט מצרפו למשטר האימונים של הסוכנות על מנת להפוך אותו לסוכן מן המניין ולהתמודד נגד מזימותיו של מיליארדר בשם ריצ'מונד ולנטיין, שעלולות לסכן על שלום העולם.
סרט שני - קינגסמן: מעגל הזהב
הסרט השני מתרחש בתקופת זמן של שבוע אחד.
כאשר מטה הקינגסמן נהרס במבצע חבלה, סוכניו חושפים ארגון ריגול דומה בארצות הברית שנראה כפארודיה אמריקאית בסגנון מערב פרוע על סוכנות "קינגסמן", - בשם "סטייטסמן", שקושרים עמם קשר במטרה להביס אויב משותף.
סרט שלישי - קינגסמן: ההתחלה
הסרט השלישי בסדרה הוא פריקוול המתאר כיצד נוסדה "סוכנות קינגסמן".
סרט רביעי - קינגסמן: הדם הכחול
הסרט הרביעי אמור להמשיך את הרפתקאות שלושת הסרטים הקודמים והוא בשלבי הפקה.
השם הנבחר לסרט נכון לעכשיו הוא "קינגסמן: הדם הכחול"
סרט ספין אוף נוסף מתוכנן לתאר את קורותיה של סוכנות "סטייטסמן" האמריקנית.
סרט צדדי, גם כן מבית אולפני מארב שבסופו בסצנה לאחר הכתוביות רואים דמות מהיקום הקולנועי של קינגסמן.
טבלה זו מציגה את הדמויות החוזרות ואת השחקנים אשר הוצגו לאורך כל הזיכיון.
תא אפור כהה מציין שהדמות לא הייתה בסרט, או כי הנוכחות של הדמות בסרט טרם אושרה.
מציין מראה כגרסה צעירה יותר של דמות קיימת מראש.
מציין הופעה באמצעות קטעי ארכיון או אודיו.
דמויות סרטים ראשיים סרט פריקוול סרט ספין-אוף סרט קצר השירות החשאי מעגל הזהב סרט שלישי בסדרה קינגסמן:ההתחלה סטייטסמן ארצ'ר פגש את קינגסמן 2014 2017 2023 2021 יוכרז 2017 גארי "אגסי" גלאעד טארון אגרטון
דמויות סרטים קינגסמן: השירות החשאי קינגסמן: מעגל הזהב קינגסמן: המשחק הגדול הסרט השלישי בסדרה במאי מתיו ווהן מפיק (ים) מתיו ווהן דייוויד ריד אדם בולינג תסריטאי (ם) ג'יין גולדמן מתיו ווהן במאי צילום ג'ורג' ריצ'מונד בן דייוויס עורך (ים) אדי המילטון ג'ון האריס אדי המילטון ג'ון האריס
כותרת תאריך שחרור בארצות הברית אורך מלחין (ים) אולפן הפקות קינגסמן: השירות החשאי - פסקול הסרט המקורי ינואר 57:27 הנרי ג'קמן מתיו מרג'סון לה לה לנד קינגסמן: מעגל הזהב - פסקול הסרט המקורי ספטמבר 1:16:00 פוקס
סרט צילום עגבניות רקובות Metacritic CinemaScore קינגסמן: השירות החשאי 74% (245 ביקורות) 60 (50 סקירות) B + קינגסמן: מעגל הזהב 52% (273 ביקורות) 44 (44 סקירות) B +
במאי הסרטים ויוצר הזיכיון מתיו ווהן אישר לאחר שייסד אולפני סרטים משלו כי הוא מתכנן להפיק סדרת טלוויזיה בת 8 פרקים אודות סוכנות קינגסמן.
קינדייה היא העיר הרביעית בגודלה בגינאה.
העיר משמשת גם כבירת המחוז קינדייה שבגינאה.
העיר נוסדה ב-1904 כנקודת מפגש על מסילת הרכבת בין קונאקרי לקאנקאן.
קינדייה ממוקמת כ-112 ק"מ מבירת המדינה קונאקרי.
העיר ממוקמת ליד הכבישים הלאומיים N1 ו-N24.
החודש החם ביותר בשנה הוא מרץ (29 מעלות צלזיוס).
החודש הקר ביותר בשנה הוא יולי (18 מעלות צלזיוס).
כמות המשקעים הממוצעת היא 2,002 מילימטרים בשנה.
חודש ספטמבר הוא החודש הגשום ביותר (531 מ"מ גשם), וחודש ינואר הוא החודש היבש ביותר (1 מ"מ גשם).
בעיר יש תחנת דלק, סניף דואר, 2 בתי קולנוע, ומספר רב של מסגדים, כנסיות, סניפי בנק, מרכזי קניות, בתי מלון, ברים ומסעדות.
אחד מהענפים הכלכליים והחשובים בעיר הוא גידול הדרים, אננסים, שמן דקלים, אורז, בננות, אגוזים ובעלי חיים.
האטרקציות המקומיות והמרכזיות בעיר הן הר גנגאן (Mount Gangan) ומפלי מריאה (Mariée Falls).
העיר משמשת גם כבית המסורתי של הקבוצות האתניות סוסו ומנדינקה.
כ-9,000 אנשים שנולדו בסיירה לאון מתגוררים בעיר, רבים מהם קיבלו אזרחות גינאית.
שפת הסוסו היא השפה המדוברת ביותר בקינדייה והיא מובנת על ידי רוב האוכלוסייה.
קינו היא אחת מלהקות רוק סובייטיות הפופולריות ביותר של שנות השמונים.
ויקטור צוי נשאר ללא הפסקה המנהיג והמחבר של כמעט כל הטקסטים והמוזיקה.
לאחר מותו, הקולקטיב שהוציא בסך הכל יותר ממאה שירים באלבומי אולפן בתשע שנים, כמה אוספים והקלטות קונצרט, כמו גם מספר גדול של יצירות בוטלג לא רשמיות, חדל להתקיים.
מבחינה סגנונית, הלהקה השאירה רבים מהאלמנטים המסורתיים של הרוק הרוסי - בפרט, במקום ערכות התופים הרגילות, נוצרו לרוב מגוון אפקטים הניתנים לתכנות באמצעות מכונת תופים, שלפעמים נתנו לצליל נגיעה של דיסקו או מוזיקת פופ.
המרכיב התימטי של המילים בשלב מוקדם של היצירות משקף את השגרה בגיל העשרה ואת הרגשות הדרמטיים כלפי אהבה, שבזכותם הוענק למוזיקאים תואר "רומנטיקים חדשים"; בטקסטים מאוחרים יותר, גבורה ומחאה משולבים בטרגדיה של היחס.
הפופולריות של "קינו" גדלה בהתמדה עם השנים, ואם בתחילה הנגנים ניגנו רק בבנייני דירות ונחשפו לביקורת קשה מצד העיתונות הרשמית והבלתי רשמית, אז בסוף העשור התקליטים של הלהקה הופצו במיליוני עותקים, ואצטדיונים שלמים של מעריצים התכנסו להופעות.
הלהקה ילדה את תופעת "קינומאניה", שהתעצמה לאחר מותו הטרגי של ויקטור צוי ונמשכת עד היום - מקום העבודה של המוזיקאי נהיה מושא עלייה לרגל עבור מעריצים רבים מכל רחבי המרחב הפוסט-סובייטי; במרכז מוסקבה הופיע מה שנקרא "חומת צוי", המעריצים רשמו ציטוטים משירים והצהרות אהבה ליצירות הלהקה.
לעיתים קרובות "קינו" בא לידי ביטוי בתרבות פופולרית, המורשת שהשאירו קיבלה הערכה גבוהה בעיני המבקרים והמוזיקולוגים של ימינו.
בשעות המוקדמות של בוקר ה-15 לאוגוסט, 1990, סולן הלהקה ויקטור צוי נקלע לתאונת דרכים חזיתית קטלנית עם אוטובוס בעת שהיה בדרכו מדייג בזמן חופשה בלטביה, ככל הנראה נרדם בנהיגה בעודו נוסע במהירות של כ-100 קמ"ש, צוי נהרג במקום ומעוצמת ההתנגשות לא נמצאו רבים מחלקי רכבו בעוד שהאוטובוס ניזוק קלות בלבד.
מותו של צוי הרעיד את כל ברית המועצות בכלל הגילאים.
ערב התאונה, חברי הלהקה התכנסו להקליט את האלבום השמיני של הלהקה, זה הוצא לאור בדצמבר 1990 והפך במהרה לאחד האלבומים המוצלחים ביותר של הלהקה, ולאחר מכן חברי הלהקה הנותרים הודיעו על פירוק הלהקה, יורי קספריאן, אלכסנדר טיטוב ואיגור טיכומירוב חברו ללהקת אקווריום והאחרים פרשו מהעולם המוזיקלי.
בשנת 2012, הלהקה התאחדה לצורך הקלטת השיר "אטאמן" אשר לא נכלל באלבומה השמיני של הלהקה "האלבום השחור" בעקוב איכות קול ירודה, זמן קצר לאחר מכן נפטר מתופף הלהקה גיאורגי גוריאנוב ממחלת כבד וסרטן הלבלב.
בשנת 2019, ביוזמת בנו של ויקטור צוי, אלכסנדר צוי, הלהקה התאחדה שוב למסע הופעות לרגל 30 שנים למותו הטרגי של צוי.
סבב ההופעות היה צפוי להיארך בסתיו 2020 אך נדחה בעקבות מגפת הקורונה העולמית ל-2021.
ב-2022 הלהקה שחררה שני אלבומים נוספים, האחד כולל הקלטה של הופעה מסבב ההופעות שנערך והשני הוא הקלטה דיגיטלית מחודשת של שירי הלהקה.
ב-3 לאוקטובר, 2025 הלהקה שחררה אלבום נוסף של הקלטות דיגיטליות מחודשות של שירי עבר.
בנובמבר 2025 הופיעה הלהקה לראשונה בישראל, בהאנגר 11.
קינגש (בהונגרית: Küngös) הוא כפר במחוז וספרם שבמרכז הונגריה.
כמו כפרים רבים באירופה גם בקינגש מספר התושבים נמצא בירידה.
בקינגש חיו יהודים בתקופות זמן שונות.
אישטוואן ריס (בהונגרית: Ries István; קינגש, 14 בנובמבר 1885 – ואץ, 15 בספטמבר 1950) פוליטיקאי סוציאל-דמוקרטי יהודי-הונגרי, שר משפטים של הונגריה, מנהיג ספורט.
קינדריל היא חברה ציבורית שהוקמה בספטמבר 2021, כפיצול מחברת IBM.
אל החברה החדשה הועברו שירותי ניהול תשתיות IT שנתנה חברת IBM באמצעות חטיבת IBM Global Technology Services - GTS שלה.
ההחלטה על הפיצול התקבלה באוקטובר 2020, והחברה החדשה הוקמה בספטמבר 2021. בחברה החדשה מועסקים כ-90,000 עובדים, ולה כ-4,600 לקוחות ביותר ממאה מדינות, בהם 75 מתוך 100 החברות שברשימת Fortune 100. מכירותיה השנתיות מגיעות ל-19 מיליארד דולר.
לחברה הועברו מ-IBM כ-3,000 פטנטים.
מנכ"ל החברה הוא מרטין שרוטר ונשיא החברה הוא אלי קינן.
חברת IBM ערכה ספין-אוף של החברה החדשה, שבמסגרתו 80.1% מהמניות של קינדריל חולקו בין בעלי המניות של IBM, כך שכל חמש מניות של IBM זיכו את בעליהן במניה אחת של קינדריל.
בתחילת נובמבר 2021, לאחר השלמת תהליך זה, החברה נרשמה למסחר בבורסה לניירות ערך בניו יורק.
חברת הבת קינדריל ישראל בע"מ הוקמה בפברואר 2021, והחל מחודש נובמבר 2021 מתקיימת כחברה ויישות עסקית ומשפטית עצמאית.
מנהל קינדריל ישראל הוא דרור פרל.
קינדרדייק (בהולנדית: Kinderdijk) הוא כפר הנמצא במחוז דרום הולנד שבהולנד.
הכפר ממוקם כ-15 קילומטרים מזרחית לרוטרדם.
הכפר ממוקם בפולדר אלבלאסרווארד (Alblasserwaard) אשר במפגש הנהרות לק ונורד.
על מנת לנקז את עודף המים של הפולדר הוקמה בשנת 1740 במקום מערכת הכוללת 19 טחנות רוח.
זהו אוסף טחנות הרוח הישנות הגדול ביותר בהולנד.
טחנות הרוח של קינדרדייק הן מאתרי התיירות הפופולריים ביותר בהולנד.
בשנת 1997 הוכרזו טחנות הרוח בקינקרדייק כאתר מורשת עולמית על ידי ארגון אונסק"ו.
קינדליין הוא מגזין שבועי היוצא בניו יורק בשפת היידיש.
הוא נוסד ב-16 בדצמבר 2014 על ידי העורך הראשי מענדל הערש פאנעט.
קינדליין מיועד לילדים ונערים, אך נקרא על ידי כל הגילים ומופץ בכל רחבי העולם.